Jegyzőkönyv

ELTE TTK Kari Ösztöndíj Bizottság (KÖB), 2011. október 26-i ülés

Jelen vannak:

Radnai Tamás, szavazati joggal a KÖB elnöke

Finder Balázs, szavazati joggal tag, a HÖK földrajz- földtudományi szakterület delegáltja

Horváth Anikó, szavazati joggal tag, a HÖK környezettan szakterület delegáltja

Török Gabriella, szavazati joggal tag, az ELTE TTK Tanulmányi Osztály vezetője

Tóth Róza, szavazati joggal tag, a HÖK esélyegyenlőségi biztosa

Sándor Máté Csaba, szavazati joggal póttag, HÖK fizika szakterület

Tischler Orsolya, szavazati joggal póttag, HÖK kémia szakterület

Végh Tamás póttag, HÖK földrajz- földtudományi szakterület

Dukán András Ferenc állandó meghívott, a HÖK elnöke

Adorján Gábor ellenőrző bizottság

Napirendi pontok:

1. Bejelentések
2. Az egyszeri és rendkívüli pályázatok tárgyalása
3. Egyebek

A napirend elfogadva: **7 igen, 0 nem, 0 tartózkodás**

A napirendi pontok tárgyalása

1) Bejelentések

Radnai Tamás: A TTK HÖK választmánya – a TTK HÖK Küldöttgyűlése által felhatalmazva – Radnait Tamás bízta meg a KÖB elnöki teendőinek ellátásával, arra az időre, amíg a TTK HÖK Küldöttgyűlése új szociális elnökhelyettes nem választ.

Radnai Tamás tájékoztatta a bizottságot, hogy a legutóbbi EHSZÖB ülésen az e-szoctámmal kapcsolatban felmerült problémákat gyűjtötték össze és beszéltek a rendszer fejlesztéséről. Radnai Tamás a KÖB általános tapasztalatait tolmácsolta az ülésen.

2) A kérdéses rendszeres-, valamint egyszeri- és rendkívüli pályázatok tárgyalása

Pócsai Angelika rendszeres tudományos ösztöndíj pályázatára a bizottság a felmerült bizonyítékok alapján, **7 igen, 0 nem, 0 tartózkodás mellett** 4 pontot ítél meg.

Tóth Sarolta rendszeres sport ösztöndíj pályázatának eredményét a bizottság a felmerült bizonyítékok alapján, **7 igen, 0 nem, 0 tartózkodás mellett** 65 pontra módosítja.

A KÖB **7 igen, 0 nem, 0 tartózkodás mellett** az alábbi határozatot hozza: Amennyiben egy ösztöndíj pályázat elbírálása során hiba történt, a pályázati pontrendszernek és a félévi eredményeknek megfelelően a pályázat felülbírálható, amiről a KÖB elnöke elektronikus formában tájékoztatja a bizottságot. Amennyiben a következő munkanap 23:59-ig egyetlen a bizottság egyetlen tagja sem kér szavazást a pályázat felülbírálatát illetően, a KÖB automatikusan elfogadja az elnök döntését.

Az előző bírálás óta 23 darab egyszeri sport-, tudományos-, kulturális pályázat és 13 db rendkívüli szociális támogatás pályázat érkezett be. A bizottság a csak azokat a pályázatokat tárgyalta, amik a kiírásnak megfelelően nem voltak értékelhetők.

11. számú rendkívüli szociális támogatás pályázat: Rövid vitát követően a KÖB **6 igen, 1 nem, 0 tartózkodás mellett** a pályázatot 71.400 Ft-tal támogatta.

12. számú rendkívüli szociális támogatás pályázat: A KÖB **7 igen, 0 nem, 0 tartózkodás mellett** a pályázatot 40.000 Ft-tal támogatta.

2. számú egyszeri sport-, tudományos-, kulturális pályázatot a KÖB **0 igen, 7 nem, 0 tartózkodás mellett** nem tudja támogatni.

6. számú rendkívüli szociális támogatás pályázatot a KÖB **0 igen, 7 nem, 0 tartózkodás mellett** nem tudja támogatni.

3. számú rendkívüli szociális támogatás pályázat: A KÖB **7 igen, 0 nem, 0 tartózkodás mellett** a pályázatot 5.000 Ft-tal támogatta.

5. számú rendkívüli szociális támogatás pályázat: A KÖB **6 igen, 0 nem, 1 tartózkodás mellett** a pályázatot 5.000 Ft-tal támogatta.

*Horváth Anikó 19:35 távozott az ülésről*

1. számú egyszeri sport-, tudományos-, kulturális pályázatot a KÖB **6 igen, 0 nem, 0 tartózkodás mellett** hiányosnak ítélte meg. Hiánypótlás esetén tisztázandó, hogy az intézet/tanszék kifizette-e már a hallgatónak a számlát.

17. számú egyszeri sport-, tudományos-, kulturális pályázat: A KÖB a pályázatot **0 igen, 6 nem, 0 tartózkodás mellett** nem tudja támogatni.

10. számú egyszeri sport-, tudományos-, kulturális pályázat a KÖB a szállásköltség erejéig, 2000 Ft összegben **6 igen, 0 nem, 0 tartózkodás mellett** támogatja.

7. számú rendkívüli szociális támogatás pályázat: A KÖB **6 igen, 0 nem, 0 tartózkodás mellett** a pályázatot 20.000 Ft-tal támogatta.

10. számú rendkívüli szociális támogatás pályázat: A KÖB **6 igen, 0 nem, 0 tartózkodás mellett** a pályázatot 5.000 Ft-tal támogatta.

13. számú rendkívüli szociális támogatás pályázat: A munkanélküli segéllyel a háztartás egy főre jutó jövedelme emelkedett, azért a KÖB **6 igen, 0 nem, tartózkodás mellett** a pályázatot nem tudja támogatni.

A fennmaradó pályázatokat a KÖB a pályázati kiírásnak megfelelően **6 igen, 0 nem, tartózkodás mellett** elfogadja.

3) Egyebek

-

Radnai Tamás az ülést 20:17 bezárta.

Budapest, 2011. október 26.